# Projekts

## LATVIJAS REPUBLIKAS MINISTRU KABINETS

2017.gada \_\_\_\_.\_\_\_\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_.\_\_\_\_ .§)

**Grozījumi Ministru kabineta 2006.gada 6.jūnija noteikumos Nr.467 “Noteikumi par kuģu reģistrāciju Latvijas Kuģu reģistrā”**

Izdoti saskaņā ar Jūras kodeksa 8.2 panta septīto daļu,

 9.panta piekto daļu, 10.panta pirmo daļu,

16.panta piekto daļu un 27.panta otro daļu

Izdarīt Ministru kabineta 2006.gada 6.jūnija noteikumos Nr. 467 “Noteikumi par kuģu reģistrāciju Latvijas Kuģu reģistrā” (Latvijas Vēstnesis, 2006, 99.nr.; 2008, 171.nr.; 2009, 26.nr.; 2009, 203.nr.; 2012, 173.nr.; 2012, 194.nr.; 2013, 151.nr.) šādus grozījumus:

1. Papildināt norādi, uz kāda likuma pamata noteikumi sagatavoti, aiz vārdiem „Izdoti saskaņā ar Jūras kodeksa” ar skaitļiem un vārdiem „8.2 panta septīto daļu,”.
2. Papildināt 1.punktā aiz vārdiem “minimālo pilnvaru apjomu un tam izvirzāmās prasības” ar vārdiem “reģistrācijas kārtību buru jahtām bez īpašuma tiesību reģistrācijas, “.
3. Papildināt 10.12.apakšpunktā aiz vārdiem “komersanta reģistrācijas apliecības kopiju” ar vārdiem iekavās “(tikai ārvalsts komersants)”.
4. Izteikt 12.8.1 punktu šādā redakcijā:

“12.8.1 ja atpūtas kuģis iepriekš nav bijis reģistrēts attiecīgās valsts reģistrācijas iestādē, – pārdevēja (iepriekšējā īpašnieka), tās valsts rezidenta, kurā konkrētā atpūtas kuģa reģistrācija tā tehnisko parametru vai izmantošanas mērķa (piemēram, kuģošanas rajons ierobežots ar iekšējiem ūdeņiem, neizmantošana komercdarbībai, u.c.) dēļ netiek veikta, apliecinājumu ([23.pielikums](http://likumi.lv/doc.php?id=138488#piel23)) par reģistrācijas un apgrūtinājumu neesību;”.

1. Papildināt noteikumus ar 12.1, 12.2, 12.3, 12.4 un 12.5 punktu šādā redakcijā:

“12.1 Lai reģistrētu Jūras kodeksa 8.2 panta pirmās daļas 1.punktā minētās buru jahtas, jahtas valdītājs iesniedz Latvijas Kuģu reģistrā šādus dokumentus:

12.11. iesniegumu (24.pielikums);

12.12. šo noteikumu 24.pielikuma 5.punktā minētos dokumentus vai 52.punktā minēto apliecinājumu, ja buru jahta atbilst šajā punktā noteiktajam;

12.13. ja buru jahta iepriekš reģistrēta, - dokumentu par izslēgšanu no iepriekšējā kuģu reģistra vai tam līdzvērtīgu dokumentu.

12.2 Lai reģistrētu Jūras kodeksa 8.2 panta pirmās daļas 2.punktā minētās sporta buru jahtas, jahtas valdītājs iesniedz Latvijas Kuģu reģistrā šādus dokumentus:

12.21. iesniegumu (24.pielikums);

12.22. Latvijas Republikā atzītās burāšanas sporta federācijas sertificēta apmērītāja apstiprinātu sporta buru jahtas mērgrāmatu;

12.23. šo noteikumu 24.pielikuma 5.punktā minētos dokumentus vai 52.punktā minēto apliecinājumu, ja buru jahta atbilst šajā punktā noteiktajam;

12.24. ja sporta buru jahta iepriekš reģistrēta, - dokumentu par izslēgšanu no iepriekšējā kuģu reģistra vai tam līdzvērtīgu dokumentu.

12.3 Sporta buru jahtu klašu sarakstu veido Jūras administrācija, pamatojoties uz atzītās burāšanas sporta federācijas iesniegtiem priekšlikumiem.

12.4 Atzītā burāšanas sporta federācija informē Jūras administrāciju par tās sertificētiem (atzītiem) apmērītājiem, norādot no kura laika viņi šīs tiesības ir ieguvuši vai ar kuru datumu tās zaudējuši.

12.5 Lai Jūras kodeksa [8.2 panta](http://likumi.lv/doc.php?id=138488#p8.1) pirmās daļas kārtībā reģistrētām buru jahtām reģistrētu īpašumtiesības, jahtas ieguvējs iesniedz Latvijas Kuģu reģistrā šo noteikumu 12.punktā noteiktos dokumentus, ievērojot šo noteikumu 16.1 punktā noteikto kārtību, un nodod buru jahtas tehnisko pasi, ja tāda ir izsniegta.”

1. Papildināt noteikumus ar 16.1 punktu šādā redakcijā:

“16.1 Šo noteikumu 10.3., 10.13. un 12.3.apakšpunktā noteiktajiem dokumentiem ir jāapliecina nepārtraukta secīga kuģošanas līdzekļa pāreja personai, kura piesaka kuģošanas līdzekļa, peldošās konstrukcijas vai nostiprinātās iekārtas reģistrāciju Latvijas Kuģu reģistrā vai Jūras kodeksa [8.2 panta](http://likumi.lv/doc.php?id=138488#p8.1) kārtībā reģistrētiem kuģošanas līdzekļiem piesaka īpašumtiesību reģistrāciju. Ja kuģošanas līdzeklis, peldošā konstrukcija vai nostiprinātā iekārta pirms tās reģistrācijas kuģu reģistrā nav bijusi reģistrēta, dokumentāri apstiprināta pāreja jāapliecina sākot no būvētāja apliecinājumā (sertifikātā) norādītā kuģošanas līdzekļa, peldošās konstrukcijas vai nostiprinātās iekārtas ieguvēja. Ja kuģošanas līdzeklis, peldošā konstrukcija vai nostiprinātā iekārta pirms tās reģistrācijas kuģu reģistrā ir bijusi reģistrēta, dokumentāri apstiprināta pāreja jāapliecina sākot no kuģošanas līdzekļa, peldošās konstrukcijas vai nostiprinātās iekārtas pēdējās reģistrācijas valsts attiecīgās reģistrācijas institūcijas izsniegtajā izslēgšanas apliecībā norādītā īpašnieka izslēgšanas brīdī.

Par dokumentāri apstiprinātu pāreju tiek uzskatīta pāreja, kas notikusi pamatojoties uz Jūras kodeksa 16.panta otrajā daļā noteiktajiem dokumentiem. Ja kāda no secīgās pārejas ķēdē iesaistītām pārejām tiek apliecināta ar atsavināšanas līgumu vai pārdošanas apliecinājumu, tam jābūt noformētam saskaņā ar šo noteikumu 16.punktā noteikto.”

1. Izteikt 18.punkta pirmo teikumu šādā redakcijā:

“18. Lai reģistrētu kuģu reģistrā reģistrēta kuģa, peldošās konstrukcijas vai nostiprinātās iekārtas īpašumtiesību maiņu, kā arī berbouta līgumslēdzēju pušu maiņu, Latvijas Kuģu reģistrā iesniedz visus šajos noteikumos noteiktos kuģa, peldošās konstrukcijas vai nostiprinātās iekārtas reģistrācijai iesniedzamos dokumentus, kā arī iesniedz Latvijas Kuģu reģistrā iepriekšējam īpašniekam vai berbouta fraktētājam Latvijas Kuģu reģistra izsniegto apliecību oriģinālus vai, ja to nav, publicē oficiālajā izdevumā “Latvijas Vēstnesis” paziņojumu, ka apliecības uzskatāmas par nederīgām. Paziņojumam ir jāsatur šo noteikumu 38.punktā norādītā informācija.”

1. Izteikt 20.punkta ievaddaļu un 20.1.apakšpunktu šādā redakcijā:

“20. Ja kuģi no kuģu reģistra izslēdz saskaņā ar Jūras kodeksa 12.panta pirmo daļu, kuģa īpašnieks vai gadījumā, ja kuģis ir reģistrēts Jūras kodeksa 8.2 pantā noteiktajā kartībā, - persona, kura ir pieteikusi kuģi reģistrācijai vai tās tiesību pārņēmējs, iesniedz Latvijas Kuģu reģistrā šādus dokumentus:

20.1. iesniegumu, norādot izslēgšanas iemeslu. Ja kuģim ir reģistrētas īpašumtiesības, iesniegumu sastāda notariālā akta kārtībā. Ja kuģis pieder vienai fiziskajai personai, iesniegumu nav nepieciešams sastādīt notariālā akta kārtībā. Ja iesniegums sastādīts valstī, kurā nacionālie normatīvie akti neparedz dokumentu sastādīšanu notariālā akta kārtībā, notārs apliecina īpašnieka tiesībspēju, rīcībspēju, darbības apjomu un pārstāvju pilnvaras. Ja kuģis ir reģistrēts Jūras kodeksa 8.2 pantā noteiktajā kartībā un iesniegumu iesniedz personas, kura ir pieteikusi kuģi reģistrācijai kā tiesību pārņēmējs, iesniegumā jāietver apliecinājums par tiesību pārņemšanu un to pārņemšanas pamats;”

1. Izteikt 24.punktu šādā redakcijā:

“24. Pēc Jūras kodeksā paredzēto saistību nokārtošanas Latvijas Kuģu reģistrs izsniedz kuģa īpašniekam, berbouta fraktētājam vai gadījumā, ja kuģis ir reģistrēts Jūras kodeksa [8.2 pantā](http://likumi.lv/doc.php?id=138488#p8.1) noteiktajā kartībā, - personai, kura ir pieteikusi kuģi reģistrācijai vai tās tiesību pārņēmējam, izslēgšanas apliecību ([6.pielikums](https://likumi.lv/doc.php?id=138488#piel6)).”

1. Papildināt noteikumus ar 34.5.1 un 34.5.2 apakšpunktiem šādā redakcijā:

“34.5.1 buru jahtas tehnisko pasi, ja reģistrē Jūras kodeksa 8.2 panta pirmās daļas 1.punktā minētās buru jahtas (25.pielikums);

34.5.2 sporta buru jahtas uzlīmi, ja reģistrē Jūras kodeksa [8.2 panta](http://likumi.lv/doc.php?id=138488#p8.1) pirmās daļas 2.punktā minētās sporta buru jahtas. Šajā uzlīmē norāda sporta buru jahtas reģistrācijas numuru un uzrakstu “LATVIJAS KUĢU REĢISTRS”.”

1. Papildināt 35.1.apakšpunktu ar teikumu šādā redakcijā:

“Zvejas laivas reģistrācijas apliecība ir beztermiņa, ar nosacījumu, ka ir veikta ikgadējā apskate un attiecīgs apliecinājums ir attēlots uz zvejas laivas reģistrācijas apliecības. Ja minētā apliecinājuma nav, uzskatāms, ka zvejas laivas reģistrācijas apliecība nav derīga;”

1. Papildināt noteikumus ar 35.6.apakšpunktu šādā redakcijā:

“35.6. buru jahtas tehniskā pase un sporta buru jahtas uzlīme – beztermiņa.”

1. Izteikt noteikumu 38.punkta ievaddaļu šādā redakcijā:

“38. Šo noteikumu [37.punktā](https://likumi.lv/doc.php?id=138488#p37) minētajos gadījumos kuģa īpašnieks vai berbouta fraktētājs iesniedz Latvijas Kuģu reģistrā attiecīgu iesniegumu, un oficiālajā izdevumā “Latvijas Vēstnesis” publicētu paziņojumu, ka nozaudētie dokumenti uzskatāmi par nederīgiem. Ja kuģis ir reģistrēts Jūras kodeksa [8.2 pant](http://likumi.lv/doc.php?id=138488#p8.1)a pirmās daļas 1.punkt[ā](http://likumi.lv/doc.php?id=138488#p8.1) noteiktajā kartībā, iesniegumu un publicēto paziņojumu iesniedz persona, kura ir pieteikusi kuģi reģistrācijai vai tās tiesību pārņēmējs (iesniegumā jāietver apliecinājums par tiesību pārņemšanu un to pārņemšanas pamats). Paziņojumā norāda:”.

1. Papildināt noteikumus ar 51.punktu un 52.punktu šādā redakcijā:

“51. Šo noteikumu 35.1.apakšpunkta otrais teikums ir spēkā no 2018.gada 1.janvāra. Zvejas laivām izdotās reģistrācijas apliecības, kas izsniegtas līdz 2017.gada 31.decembrim, ir spēkā līdz tajās norādītajam derīguma termiņam.

52. Šo noteikumu 12.1 punktā minētās buru jahtas un 12.2 punktā minētās sporta buru jahtas līdz 2018.gada 1.oktobrim var reģistrēt neiesniedzot dokumentus, kas apliecina jahtas atbilstību normatīvajos aktos par atpūtas kuģu un ūdensmotociklu būvniecību, atbilstības novērtēšanu un piedāvāšanu tirgū noteiktajām prasībām, ja reģistrācijas pieteicējs iesniedz apliecinājumu par to, ka buru jahta ir iegādāta un ekspluatēta Latvijas Republikā līdz 2004.gada 30.aprīlim un atrodas viņa likumīgā valdījumā.”

1. Izteikt noteikumu 16.pielikumu šādā redakcijā:

“16.pielikums

Ministru kabineta

2006.gada 6.jūnija

noteikumiem Nr.467

**Zvejas laivas reģistrācijas apliecības paraugs**

AVERSS

**LATVIJAS REPUBLIKA**



**ZVEJAS LAIVAS REĢISTRĀCIJAS APLIECĪBA**

|  |  |
| --- | --- |
| *REĢ. NR., VĀRDS* |  |
| *REĢISTRĀCIJAS DATUMS* |  |
| *LAIVAS TIPS* |  |
| *BŪVES GADS UN VIETA* |  |
| *KORPUSA MATERIĀLS* |  |
| *ATĻAUTAIS CILVĒKU SKAITS LAIVĀ* |  |
| *LIELĀKAIS GARUMS* |  |
| *LIELĀKAIS PLATUMS* |  |
| *BRĪVSĀNU AUGSTUMS* |  |
| *KRAVNESĪBA* |  |
| *BRUTO TILPĪBA* |  |
| *DZINĒJA TIPS UN JAUDA* |  |

REVERSS

*KUĢOŠANA ATĻAUTA AR ATTĀLINĀŠANOS NO KRASTA LĪDZ \_\_\_\_J.J. PIE VIĻNU AUGSTUMA LĪDZ \_\_\_\_\_M DIENNAKSTS GAIŠAJĀ \_\_\_\_\_\_\_\_\_\_\_\_\_\_ LAIKĀ.*

**APRĪKOJUMS**

RADIOAPRĪKOJUMS: \_\_\_\_\_\_\_\_\_\_\_\_\_, GLĀBŠANAS RIŅĶI: \_\_\_\_\_,

GLĀBŠANAS PLOSTI: \_\_\_\_, NAVIGĀCIJAS UGUNIS: \_\_\_\_\_, ENKURS:\_\_\_ KG, TROSES DIAMETRS:\_\_\_\_M, SIGNĀLLĀPAS:\_\_\_, UGUNSDZĒŠAMIE APĀRATI:\_\_\_\_\_, GLĀBŠANAS VESTES ATBILSTOŠI LAIVĀ ESOŠO CILVĒKU SKAITAM, AVĀRIJAS APRĪKOJUMS.

**ĪPAŠNIEKS**

*/MĒNISIS, GADS/*

APLIECĪBA DERĪGA LĪDZ:

Z.v.

Latvijas Kuģu reģistrators \_\_\_\_\_\_\_\_\_\_\_\_\_\_\_\_\_\_\_

Apliecība izsniegta:

Apliecības numurs:

1. Papildināt noteikumus ar 24.pielikumu šādā redakcijā:

“24.pielikums

Ministru kabineta

2006.gada 6.jūnija

noteikumiem Nr.467

**Iesniegums buru jahtas reģistrācijai Latvijas Kuģu reģistrā**

|  |  |
| --- | --- |
|  |  **LATVIJAS KUĢU REĢISTRS** |

### IESNIEGUMS

### BURU JAHTAS REĢISTRĀCIJAI LATVIJAS KUĢU REĢISTRĀ

*JAHTAS, KURU REĢISTRĀCIJA PAREDZĒTA JŪRAS KODEKSA* [*8.2*](http://likumi.lv/doc.php?id=138488#p8.1) *PANTĀ*

 *Jūras kodeksa* [*8.2 panta*](http://likumi.lv/doc.php?id=138488#p8.1) *pirmās daļas pirmajā punktā minētās buru jahtas*

 *Jūras kodeksa* [*8.2 panta*](http://likumi.lv/doc.php?id=138488#p8.1) *pirmās daļas otrajā punktā minētās sporta buru jahtas*

**1. Informācija**

|  |  |
| --- | --- |
| Jahtas vārds\* | Tips  |
| Pieraksta osta\* | Kuģošanas rajona kategorija\* |
| Iepriekšējās reģistrācijas valsts un izslēgšanas datums | Būves gads un vieta |

**2. Valdītājs**

|  |  |
| --- | --- |
| Vārds, uzvārds, personas kods, |  |
| Pasta adrese, e-adrese |  |

**3. Galvenie tehniskie dati\***

|  |
| --- |
| Korpusa identifikācijas nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; Garums \_\_\_\_\_\_\_\_\_\_ m; Platums \_\_\_\_\_\_\_\_\_\_\_m;Dzinējs:(iebūvēts/piekarams,benzīna/dīzeļa)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;* Apzīmējums \_\_\_\_\_\_\_\_\_\_\_\_\_\_\_\_\_\_\_; Skaits \_\_\_\_; Jauda \_\_\_\_\_\_ kW; |

**4. Aprīkojums\***

Apliecinu, ka buru jahta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atbilst Latvijas Republikā spēkā esošajiem normatīvajiem aktiem par atpūtas kuģu drošību D kategorijas kuģošanai un buru jahta ir aprīkota ar:

1.Glābšanas vestes (peldspēja ≥ 150N) \_\_\_\_ gab. 2.Glābšanas riņķi (ar peldošo līni un gaismas boju) \_\_\_\_\_\_ gab.

3.Pulvera ugunsdzēšamais aparāts \_\_\_\_ gab. 4.Šļakatdroša portatīvā UĪV radiostacija \_\_\_\_\_\_ gab.

5.Kompass \_\_\_\_\_ gab. 6.Pasīvais radara atstarotājs \_\_\_\_\_\_ gab.

7.Kokpita nazis \_\_\_\_\_ gab. 8.Skaņas signāls \_\_\_\_\_\_ gab.

#  **5. Atbilstība\*\***

Apliecinu, ka buru jahta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atbilst Latvijas Republikā spēkā esošajiem normatīvajiem aktiem par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū.

Atbilstības apliecinājumam pievienoju:

 Atbilstības deklarācijas kopiju;

 Atbilstības deklarācijas dzinējam kopiju;

 Atpūtas kuģa specifikācijas datu kopiju no Īpašnieka rokasgrāmatas.

**6. Pievienotie dokumenti**

**\* *Neaizpilda gadījumā, ja reģistrācijai tiek pieteikta Jūras kodeksa*** [***8.2 panta***](http://likumi.lv/doc.php?id=138488#p8.1) ***pirmās daļas otrajā punktā minētā sporta buru jahta***

***\*\* Atbilstība nav jāapliecina, ja buru jahta iepriekš reģistrēta Eiropas Savienības vai Eiropas Ekonomiskās Zonas valstīs un pieteicējs iesniedz attiecīgās valsts izsniegtu buru jahtas izslēgšanas apliecību, kā arī Ministru kabineta 2006.gada 6.jūnija noteikumu Nr.467 “Noteikumi par kuģu reģistrāciju Latvijas Kuģu reģistrā” 52. punktā noteiktajā gadījumā.***

Vieta, datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmu informēts, ka apzināti nepatiesu datu sniegšanas gadījumā iestājas atbildība LR normatīvajos aktos paredzētajā kārtībā.

Valdītājs (paraksts, atšifrējums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Aizpilda Latvijas Kuģu reģistra amatpersona**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir reģistrēta Latvijas Kuģu reģistrā \_\_\_\_\_\_\_ gada \_\_\_\_\_\_\_\_\_\_\_\_\_\_\_\_\_\_\_\_\_ ar reģistrācijas nr. \_\_\_\_\_\_\_\_\_\_\_\_\_\_\_\_\_\_, tai piešķirts numurs uz buras LAT \_\_\_\_\_ un izsniegta Buru jahtas tehniskā pase nr. \_\_\_\_\_\_\_\_\_\_\_\_\_\_\_ sporta buru jahtas uzlīme ar nr. \_\_\_\_\_\_ Rīgā, \_\_\_\_\_\_\_\_ gada \_\_\_\_\_\_\_\_\_\_\_\_\_\_\_\_\_\_\_\_\_\_\_  Latvijas Kuģu reģistra amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(amats, paraksts un tā atšifrējums)* |

1. Papildināt noteikumus ar 25.pielikumu šādā redakcijā:

“25.pielikums

Ministru kabineta

2006.gada 6.jūnija

noteikumiem Nr.467

**Buru jahtas tehniskā pases paraugs**

AVERSS

**LATVIJAS REPUBLIKA**



|  |  |
| --- | --- |
| *JAHTAS VĀRDS* |  |
| *REĢISTRĀCIJAS NUMURS* |  |
| *NUMURS UZ BURAS* |  |
| *REĢISTRĀCIJAS DATUMS* |  |
| *KUĢOŠANAS RAJONA* *KATEGORIJA* |  |
| *ATĻAUTAIS CILVĒKU SKAITS UZ JAHTAS* |  |
| *KORPUSA IDENTIFIKĀCIJAS* *NUMURS* |  |
| *LIELĀKAIS GARUMS* |  |
| *LIELĀKAIS PLATUMS* |  |
| *DZINĒJS* |  |
| *TEHNISKĀS PASES IZSNIEGŠANAS DATUMS* |  |
| *TEHNISKĀS PASES NUMURS* |  |

**BURU JAHTAS TEHNISKĀ PASE**

REVERSS

*BURU JAHTAS TEHNISKĀ PASE NAV UZSKATĀMA PAR ĪPAŠUMTIESĪBU APLIECINOŠU DOKUMENTU. BURU JAHTAS TEHNISKĀ PASE APLIECINA BURU JAHTAS REĢISTRĀCIJU LATVIJAS KUĢU REĢISTRĀ UN IR DERĪGA KUĢOŠANAI LATVIJAS REPUBLIKAS IEKŠĒJOS ŪDEŅOS, KAS ATRODAS NO JŪRAS KRASTA LĪNIJAS UZ SAUSZEMES PUSI, UN 3000 METRU PLATĀ JOSLĀ NO KRASTA LĪNIJAS UZ JŪRAS PUSI RĪGAS JŪRAS LĪČA UN BALTIJAS JŪRAS LATVIJAS REPUBLIKAS PIEKRASTES DAĻĀ.*

*PĀRKĀPJOT MINĒTOS KUĢOŠANAS RAJONUS, UZSKATĀMS, KA BURU JAHTA NAV REĢISTRĒTA LATVIJAS REPUBLIKAS NORMATĪVAJOS AKTOS NOTEIKTĀ KĀRTĪBĀ.*

Z.v.

Latvijas Kuģu reģistrators \_\_\_\_\_\_\_\_\_\_\_\_\_\_\_

Buru jahtas tehniskās pases izmērs: A7.”

Ministru prezidents M. Kučinskis

Satiksmes ministrs U. Augulis

Iesniedzējs:

satiksmes ministrs U. Augulis

Vīza:

valsts sekretāra vietā

valsts sekretāra vietniece Dž. Innusa

22.05.2017. 15.00

1421

Ģ.Aleksandrovs, 67062164

girts.aleksandrovs@lja.lv

S.Lielbārde, 67062187

sandra.lielbarde@lja.lv